Podmienky a štruktúra zmluvy:

**I. „VZOR NÁVRHU ZMLUVY“**

**Uchádzač doplní bod 6.7 a 7.2 do predloženej Zmluvy:**

**Zmluva o dodávke elektrickej energie**

uzatvorená podľa § 269 a násl. Zákona č. 513/1991 Zb. Obchodného zákonníka v znení neskorších predpisov, Zákona č. 251/2012 Z.z o energetike a o zmene niektorých zákonov v znení neskorších predpisov a Nariadenia vlády SR č. 317/2007 Z.z.

Zmluvné strany:

Odberateľ: Univerzitná nemocnica Martin, Kollárova 2, 036 59 Martin

Zastúpený: Radou riaditeľov v zložení:

MUDr. Dušan Krkoška, PhD., MBA. – generálny riaditeľ

doc. MUDr. Dalibor Murgaš, PhD. – medicínsky riaditeľ

Ing. Stanislav Škorňa – ekonomický riaditeľ

IČO: 00 365 327

IČ DPH: SK2020598019

Bankové spojenie: Štátna pokladnica

Číslo účtu: 7000281377/8180

IBAN: SK84 8180 0000 0070 0028 1377

SWIFT (BIC): SPSRSKBA

(ďalej len „Odberateľ“)

A

Dodávateľ: ...................................

Zastúpený: ...................................

IČO: ...................................

IČ DPH: ...................................

Bankové spojenie: ...................................

Číslo účtu: ...................................

IBAN: ...................................

SWIFT (BIC): ...................................

Zápis v Obchodnom registri Okresného súdu .............., oddiel ..............., vložka č. .............

(ďalej len „Dodávateľ)

**I.**

**Preambula**

1.1 Táto zmluva sa riadi najmä ustanoveniami zákona č. 251/2012 Z.z. o energetike a o zmene niektorých zákonov v znení neskorších predpisov, zákona č.. 513/1991 Zb. Obchodného zákonníka v znení neskorších predpisov, zákona č. 250/2012 Z.z. o regulácii v sieťových odvetviach v znení neskorších predpisov, nariadenia vlády č. 317/2007, ktorým sa ustanovujú pravidlá pre fungovanie trhu s elektrinou, ďalej príslušných vyhlášok Ministerstva hospodárstva Slovenskej republiky (ďalej len MH SR), platnými rozhodnutiami a výnosmi Úradu pre reguláciu sieťových odvetví (ďalej len ÚRSO a ostatných všeobecne záväzných právnych predpisov pre odvetvie elektroenergetiky.

1.2 Terminológia a odborné pojmy používané v tejto Zmluve vychádzajú zo Zákona o energetike a nadväzujúcich právnych predpisov, príslušných vyhlášok MH SR a platných výnosov a rozhodnutí ÚRSO.

**II.**

**Predmet zmluvy**

2.1 Predmetom tejto zmluvy je záväzok dodávateľa:

a) dodávať elektrickú energiu do odberných miest Odberateľa špecifikovaných v článku IV. tejto zmluvy (ďalej len „odberné miesto“), za podmienok dohodnutých v tejto zmluve

b) prevziať za odberateľa zodpovednosť za odchýlku za odberné miesta voči zúčtovateľovi odchýlok,

c) zabezpečiť pre Odberateľa distribúciu elektrickej energie a služby spojené s dodávkou elektrickej energie (ďalej len „distribučné služby“),

d) zabezpečiť všetky úkony súvisiace so zmenou dodávateľa.

2.2 Predmetom tejto zmluvy je tiež záväzok odberateľa dodanú elektrickú energiu odobrať a zaplatiť za dodávku elektrickej energie a za distribučné služby cenu špecifikovanú v článku VII. tejto zmluvy.

**III.**

**Špecifikácia objemu dodávky**

3.1 Zmluvne dohodnutým množstvom elektrickej energie, pre ktoré sú platné ceny uvedené v prílohe č.3. – Špecifikácia a cenník tejto zmluvy, je 4 985 MWh.

3.2 Zmluvné strany sa výslovne dohodli, že v prípade, ak Odberateľ počas zmluvného obdobia odoberie menej ako 80 % z predpokladaného množstva elektrickej energie, Dodávateľ nie je oprávnený Odberateľovi vyúčtovať sankciu z neodobratej elektrickej energie.

Zmluvné strany sa výslovne dohodli, že v prípade, ak Odberateľ počas zmluvného obdobia odoberie viac ako 120 % z predpokladaného množstva elektriny, Dodávateľ je oprávnený uplatniť si u Odberateľa zmluvnú pokutu vo výške maximálne 10 % z v tejto Zmluve dohodnutej ceny elektrickej energie za každú odobratú kWh elektrickej energie presahujúcu 120% predpokladaného množstva elektrickej energie.

3.3 Dodávateľ sa zaväzuje zabezpečiť rezervovanú kapacitu pre OM Odberateľa a v prípade žiadosti Odberateľa ju upraviť bez sankcií a poplatkov.

3.4 Špecifikácia taríf je uvedená v prílohe č. 1 tejto zmluvy.

3.5 Odpojenie od zdroja elektrickej energie sa vylučuje.

**IV.**

**Miesto spotreby a odberné miesta**

4.1 Zoznam odberných miest spotreby odberateľa je uvedený v prílohe č. 2 tejto zmluvy.

4.2 Odberné miesta sú pripojené do distribučnej sústavy prevádzkovanej: Stredoslovenská distribučná a.s.

4.3 Odberné miesta sú pripojené do sústavy na napäťovej úrovni VN a NN.

**V.**

**Zodpovednosť za odchýlku**

5.1 Odberateľ si zvolil režim prenesenej zodpovednosti za odchýlku a Dodávateľ preberá touto zmluvou za Odberateľa zodpovednosť za odchýlku spôsobenú odberateľom v zmysle všeobecne platného právneho predpisu upravujúceho pravidlá pre fungovanie trhu s elektrickou energiou. Prenesená zodpovednosť za odchýlku platí za podmienky, že Odberateľ bude mať počas trvania tejto zmluvy dodávku do všetkých odberných miest v tejto zmluve len od tohto Dodávateľa.

**VI.**

**Podmienky poskytovania plnení**

6.1 Dodávateľ sa zaväzuje poskytovať plnenia v súlade s ustanoveniami tejto Zmluvy, v súlade s právnymi predpismi a v súlade s pokynmi Odberateľa, ktoré sú mu známe a /alebo ktoré mu vzhľadom na okolnosti pri vynaložení všetkej odbornej starostlivosti mali byť známe, resp. ktoré mal Dodávateľ poznať vzhľadom na príslušné všeobecne právne predpisy platné na území SR.

6.2 Dodávateľ je povinný poskytovať plnenia v súlade s touto Zmluvou s odbornou starostlivosťou, ktorú je možné dôvodne očakávať.

6.3 Dodávateľ je povinný pri poskytovaní plnení spolupracovať s príslušnými prevádzkovateľmi distribučnej sústavy a /alebo distribučnej siete, tak aby bol schopný riadne poskytovať plnenia podľa tejto Zmluvy.

6.4 Dodávateľ sa zaväzuje bez zbytočného odkladu po tom, ako sa o tom dozvedel, písomne Odberateľa informovať o akýchkoľvek okolnostiach dôležitých pre riadne poskytovanie plnenia predmetu tejto Zmluvy a akýchkoľvek okolnostiach, ktoré môžu mať vplyv na zmenu alebo doplnenie alebo udelenie pokynov Odberateľa voči Dodávateľovi.

6.5 Dodávateľ sa môže odchýliť od pokynov Odberateľa len vtedy, ak je to nevyhnutné pre záujmy Odberateľa a keď si Dodávateľ nemôže včas zabezpečiť súhlas Odberateľa. V tomto prípade je Dodávateľ povinný bez zbytočného odkladu informovať Odberateľa o týchto skutočnostiach.

6.6 Dodávateľ sa zaväzuje písomne upozorniť Odberateľa na nesprávnosť (vrátane rozporu s právnym poriadkom) ním navrhovaného postupu, podkladov a / alebo iných pokynov týkajúcich sa plnení v súvislosti s touto Zmluvou, bezodkladne najneskôr do 5 dní po tom ako sa dozvedel o takomto postupe, pokynoch alebo po doručení takýchto dokumentov. V prípade, že si Dodávateľ nesplní túto povinnosť, zodpovedá za škodu tým spôsobenú. V prípade, že Odberateľ trvá napriek upozorneniu Dodávateľa na tomto pokyne, postupe alebo podklade, je Dodávateľ povinný postupovať podľa pokynov Odberateľa, pričom však Dodávateľ nezodpovedá za akúkoľvek škodu, ktorá v tomto prípade vznikne.

6.7 Dodávateľ vyhlasuje, že:

6.7.1 má platné povolenie na podnikanie v energetike, ktoré ho oprávňuje podnikať v oblasti dodávky elektriny na území SR v súlade so zákonom č. 251/2012 Z.z.

6.7.2 je subjektom zúčtovania odchýlky účastníka trhu v zmysle zákona č. 251/2012 Z.z.

alebo má uzatvorenú zmluvu so zúčtovateľom odchýlok ................ *(v tom prípade doplní uchádzač číslo zmluvy a dátum uzatvorenia)*

6.7.3 má platné rozhodnutie o udelení EIC kódu

6.7.4 má v distribučnej sieti SR pre elektrickú energiu s prevádzkovateľom Stredoslovenská distribučná, a.s. zabezpečený prístup do distribučnej siete na území príslušnom pre odberné miesta Odberateľa.

**VII.**

**Cena**

7.1 Zmluvné strany sa dohodli na cene elektrickej energie pre obdobie 12 mesiacov podľa špecifikácie taríf a cenníka tejto zmluvy. Špecifikácia taríf a Špecifikácia a cenník predmetu zmluvy sú uvedené v prílohách č. 1 a č. 3 tejto zmluvy, ktoré tvoria neoddeliteľnú súčasť tejto zmluvy.

7.2 Cena za dodávku silovej elektrickej energie pre objekty pri spotrebe 4 985 MWh za zmluvné obdobie 12 mesiacov je ..................... € s DPH.

7.3 Predpokladané celkové množstvo dodávky elektrickej energie na zmluvné obdobie 12 mesiacov je v objeme 4 985 MWh.

7.4 Odberateľovi bude fakturovaná len skutočne odobratá elektrická energia. Dodávka elektriny je uskutočňovaná na základe celkového množstva elektriny na zmluvné obdobie 12 mesiacov odsúhlaseného medzi Dodávateľom a Odberateľom. Odberateľ bude informovať Dodávateľa najneskôr dva pracovné dni pred dňom spotreby do 13:00.hod. o skutočnostiach, ktoré významne ovplyvnia odber odberateľa v deň spotreby.

7.5 Súčasťou faktúry za dodávku elektrickej energie bude aj fakturácia za distribučné služby v cenách prevádzkovateľa príslušnej distribučnej sústavy (PDS) schválených pre obdobie dodávky Úradom pre reguláciu sieťových odvetví vrátane rezervovanej kapacity vo výške 1100 kW. Rezervovaná kapacita sa týka odberného miesta 24ZSS9630598001T. Dodávateľ je oprávnený v prípade zmeny cenníka služieb PDS schválených ÚRSO počas zmluvného obdobia, upraviť fakturovanie za tieto služby v súlade so zmenou tohto cenníka. Sadzba za Distribučné služby: Podľa platného Cenníka distribúcie elektrickej energie prevádzkovateľa distribučnej sústavy, do ktorej sú odberné miesta podľa tejto zmluvy pripojené.

7.6 Každá faktúra vystavená Dodávateľom bude obsahovať náležitosti podľa zákona č.222/2004 Z. z. o dani z pridanej hodnoty v znení neskorších predpisov.

7.7 Poplatok za odberné miesto nebude osobitne účtovaný zo strany dodávateľa.

7.8 V prípade vzniku nového odberného miesta odberateľa (alebo pričlenení iného odberného miesta k jestvujúcim) počas zmluvného obdobia, dodávateľ stanoví cenu dodávky elektrickej energie pre predmetné odberné miesto podľa charakteru jeho spotreby a vývoja cien na trhu s elektrickou energiou. Dodávateľ stanoví aj priradenie produktu k odbernému miestu.

7.9 V prípade, ak sa po uzatvorení tejto zmluvy preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenie ako je obsiahnuté v tejto zmluve a Dodávateľ už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto zmluvy je viac ako 5% v neprospech ceny podľa tejto zmluvy, zaväzuje sa dodávateľ poskytnúť Odberateľovi pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto zmluvy a nižšou cenou.

**VIII.**

**Platobné podmienky a fakturácia**

8.1 Faktúry za odobratú elektrickú energiu môže dodávateľ za každé odberné miesto vystaviť samostatne. Ak dodávateľ vystavuje jednu sumarizačnú faktúru, musí v nej uviesť každé odberné miesto samostatne.

8.2 Vyúčtovanie dodanej elektrickej energie bude uskutočňované formou faktúry, ktorú Dodávateľ vystaví do 5 pracovných dní po dni zdaniteľného plnenia na základe príslušného odpočtu stavov fakturačného merania. Faktúra má náležitosti daňového dokladu.

8.3 Vystavovanie faktúr bude realizované: -1 x mesačne na základe odpočtu stavov meradla ku koncu kalendárneho mesiaca (uvedené v prílohe č. 2 ).

8.4 Splatnosť faktúr je: do 30 dní od dátumu jej vystavenia.

8.5 Dodávateľ nie je oprávnený požadovať od Odberateľa zálohové platby.

8.6 Dodávateľ sa zaväzuje, že bez písomného súhlasu Odberateľa nepostúpi svoje peňažné pohľadávky, ktoré vzniknú z tejto zmluvy iným tretím osobám. Postúpenie pohľadávky zo strany Dodávateľa tretej osobe bez súhlasu Odberateľa je neplatné. Súhlas Odberateľa je platný len za podmienky, že bol na takýto úkon udelený predchádzajúci súhlas MZ SR.

**IX.**

**Meranie**

9.1 Meranie dodávok elektrickej energie pre účely fakturácie zabezpečuje prevádzkovateľ distribučnej sústavy vlastným meracím zariadením.

**Čl. X**

**Subdodávatelia a osobitné povinnosti Dodávateľa**

10.1 Dodávateľ môže pri plnení predmetu zmluvy špecifikovaného v Čl. II tejto zmluvy využiť subdodávateľov uvedených v prílohe č. 4 tejto zmluvy – Identifikácia subdodávateľov.

10.2 K zmene subdodávateľa môže dôjsť len po odsúhlasení zmeny Odberateľom. Dodávateľ je povinný najneskôr desať kalendárnych dní pred dňom, ktorý predchádza dňu, v ktorom nastane zmena subdodávateľa, písomne oznámiť Odberateľovi zámer zmeny subdodávateľa s uvedením identifikačných údajov podľa bodu 10.1 tohto článku a prílohy č. 4 zmluvy. Odberateľ zašle písomné stanovisko (súhlas/nesúhlas) Dodávateľovi bez zbytočného odkladu. Schválený bude každý subdodávateľ, ktorý bude riadne identifikovaný v zmysle bodu 10.1, bude ním predložené vyhlásenie o detailnom oboznámení sa s predmetom zmluvy a podmienkami jej plnenia, s ktorými bude bezvýhradne súhlasiť a bude zapísaný v registri partnerov verejného sektora (ďalej v texte len *„register“*), ak mu táto povinnosť vyplýva zo zákona č. 315/2016 Z.z. v platnom znení.

10.3 Dodávateľ sa zaväzuje na požiadanie Odberateľa predložiť mu všetky zmluvy, ktoré má uzavreté so subdodávateľmi.

10.4 Využitím subdodávateľov nie je dotknutá zodpovednosť Dodávateľa za plnenie predmetu zmluvy. Dodávateľ je plne zodpovedný za výkony, opomenutia alebo zlyhania svojich subdodávateľov rovnako ako za svoje vlastné dodávky.

10.5 Dodávateľ a subdodávatelia sú povinní byť počas trvania tejto zmluvy zapísaní v registri, ak im táto povinnosť vyplýva zo zákona č. 315/2016 Z.z. v platnom znení.

10.6 V prípade, ak Odberateľ zistí, že subdodávateľ nie je zapísaný v registri, vyzve Dodávateľa na odstránenie tohto protiprávneho stavu a určí mu primeranú lehotu, ktorá nesmie byť kratšia ako 15 kalendárnych dní, aby zabezpečil, aby si subdodávateľ splnil povinnosť byť v tejto lehote zapísaný do registra alebo aby Dodávateľ navrhol v súlade s bodmi tohto článku zmenu subdodávateľa, ktorý spĺňa podmienku zápisu v registri.

**XI.**

**Zodpovednosť, sankcie**

11.1 V prípade omeškania Odberateľa so zaplatením faktúry je Dodávateľ oprávnený vyúčtovať Odberateľovi úrok z omeškania vo výške v súlade s ust. nariadenia vlády č. 21/2013 Z. z., ktorým sa vykonávajú niektoré ustanovenia Obchodného zákonníka.

11.2 Dodávateľ zodpovedá Odberateľovi za škodu, ktorá mu preukázateľne spôsobil v súvislosti s poskytovaním predmetu a plnení podľa tejto Zmluvy. Dodávateľ nezodpovedá za škodu, ktorá vznikla v dôsledku poskytnutia nepravdivej, zavádzajúcej alebo neúplnej informácie, dokumentov alebo akýchkoľvek iných podkladov poskytnutých Odberateľom Dodávateľovi.

11.3 V prípade omeškania Dodávateľa s poskytnutím plnenia Odberateľovi, je Odberateľ oprávnený od Dodávateľa požadovať zmluvnú pokutu vo výške 0,05% z odplaty dohodnutej v Zmluve za poskytnutie plnenia na odbernom mieste, ktorého sa omeškanie týka, a to za každý, aj začatý, deň omeškania.

11.4 Splnením záväzku Dodávateľa zaplatiť Odberateľovi zmluvnú pokutu nezaniká povinnosť Dodávateľa, ktorej plnenie je zabezpečené dohodou o zmluvnej pokute. Ukončením zmluvného vzťahu nie je dotknuté právo na náhradu škody a uplatnenia si zmluvnej pokuty. Zmluvné strany sa dohodli, že ustanovenie o zmluvnej pokute zostáva v platnosti aj po uplynutí platnosti tejto zmluvy.

11.5 Ak si subdodávatelia Dodávateľa podľa Čl. X tejto zmluvy nesplnia povinnosť byť zapísaní v registri, Dodávateľ zaplatí Odberateľovi zmluvnú pokutu vo výške 100,- € za každý aj začatý deň porušenia tejto povinnosti a za každého subdodávateľa, ktorý túto povinnosť porušil.

11.6 Ak registrujúci orgán rozhodne o výmaze Dodávateľa z registra podľa ust. § 12 zákona č. 315/2016 Z.z. v platnom znení, ak registrujúci orgán uloží pokutu za nesplnenie povinnosti podať návrh na zápis zmeny zapísaných údajov týkajúcich sa konečného užívateľa výhod v zákonnej lehote alebo za porušenie zákazu vykonávať úkony oprávnenej osoby z dôvodu jej vylúčenia alebo ak v registri nie je zapísaná oprávnená osoba dlhšie ako 30 kalendárnych dní a Odberateľ z dôvodu ekonomickej výhodnosti nevyužil právo odstúpiť od zmluvy podľa Čl. XIV ods. 14.8.3 tejto zmluvy, Dodávateľ zaplatí Odberateľovi zmluvnú pokutu vo výške 10.000,- € (slovom: desaťtisíc eur).

11.7 Ak zo strany Dodávateľa, resp. subdodávateľa nie je splnená povinnosť podľa § 11 ods.2 zák. č. 315/2016 Z.z. v platnom znení alebo ak v registri nemá zapísanú oprávnenú osobu dlhšie ako 30 kalendárnych dní, nie je Odberateľ ako účastník zmluvy v omeškaní, ak z tohto dôvodu nebude plniť, čo mu ukladá zmluva.

11.8 Ustanovenia 11.5, 11.6 a 11.7 sa vzťahujú len na Dodávateľa, resp. subdodávateľa, ktorí majú povinnosť byť zapísaní v registri partnerov verejného sektora v súlade so zákonom č. 315/2016 Z.z. v platnom znení.

**XII.**

**Vylúčenie zodpovednosti**

12.1 Pre účely zmluvy znamenajú okolnosti vylučujúce zodpovednosť (vyššia moc) také mimoriadne a neodvrátiteľné udalosti alebo okolnosti a ich bezprostredné následky, ktoré sú mimo kontrolu ktorejkoľvek zmluvnej strany a ktoré zmluvnej strane zabránia alebo bezprostredne ovplyvnia riadne a úplné plnenie zmluvných povinností, vyplývajúcich zo zmluvy. Týmito udalosťami môžu byť najmä živelné pohromy, vojna, sabotáž, teroristické akcie, blokáda, požiar a pod.

**XIII.**

**Riešenie sporov**

13.1 V prípade vzniku sporov z tejto zmluvy sa zmluvné strany zaväzujú prijať všetky dostupné opatrenia zabezpečujúce ich konkrétne vyriešenie. Spory vzniknuté z tejto zmluvy sa zaväzujú zmluvné strany vysporiadať prednostne vzájomnou dohodou a v prípade, že k dohode alebo zmieru nedôjde, bude takýto spor predložený na rozhodnutie súdu, príslušnosť ktorého bude stanovená v zmysle právnych predpisov platných na území Slovenskej republiky.

**XIV.**

**Doba uzatvorenia zmluvy a ukončenie zmluvy**

14.1 Zmluva je platná dňom jej podpisu zmluvnými stranami a účinnosť nadobúda dňom nasledujúcim po dni jej zverejnenia v Centrálnom registri zmlúv, nie však skôr ako 1.7.2022.

Dodávateľ sa zaväzuje zabezpečiť dodávku a distribúciu elektrickej energie, ako aj komplexné služby spojené s bezpečnou, stabilnou a komplexnou dodávkou a distribúciou elektrickej energie pre odberné miesta Odberateľa uvedené v Prílohe č.2 tejto Zmluvy, v čase **od 01.07.2022 00:00:00 hod do 30.06.2023 24:00:00 hod.**

Zmluva sa uzatvára na dobu určitú 12 mesiacov, alebo na obdobie od 1.7.2022 do 30.6.2023.

14.2 Zmluvné strany sú oprávnené od tejto zmluvy odstúpiť v prípadoch podstatného porušenia zmluvy, za ktoré sa zo strany odberateľa považuje najmä:

a) neoprávnený odber elektriny v zmysle zákona o energetike,

b) v prípade, ak nedôjde k začatiu dodávky elektrickej energie podľa tejto zmluvy z dôvodu nečinnosti trvajúcej viac ako 14 dní od účinnosti tejto zmluvy alebo zmarenia zo strany odberateľa.

14.3 Za podstatné porušenie tejto zmluvy zo strany dodávateľa sa považuje:

a) opakované bezdôvodné obmedzenie alebo prerušenie dodávok elektrickej energie,

b) opakované bezdôvodné neposkytovanie distribúcie elektriny,

c) opakované nedodržanie kvality dodávanej elektriny v rozsahu medzných hodnôt podľa technických noriem,

d) začatie konkurzného alebo reštrukturalizačného konania na majetok dodávateľa v zmysle Zákona č. 7/2005 Z. z.,

e) nezabezpečenie dohodnutej dodávky v súlade s podmienkami tejto zmluvy.

14.4 Odstúpenie od zmluvy musí byť odôvodnené a vykonané písomne a doručené druhej zmluvnej strane. Odstúpenie od zmluvy je účinné okamihom jeho doručenia. S odstúpením od zmluvy nezaniká nárok Dodávateľa na vymáhanie všetkých záväzkov Odberateľa vyplývajúcich zo zmluvy a jej príloh a cenových prirážok za elektrickú energiu nad rámec záväzne objednaného množstva elektrickej energie.

14.5 Túto zmluvu môže odberateľ vypovedať v 3-mesačnej výpovednej lehote aj bez uvedenia dôvodu, pričom výpovedná lehota začne plynúť prvým dňom mesiaca nasledujúcom po mesiaci, v ktorom bola výpoveď druhej zmluvnej strane doručená.

14.6. Túto zmluvu je možné ukončiť aj písomnou dohodou zmluvných strán, a to dňom uvedeným v takejto dohode. V dohode o ukončení zmluvy sa upravia aj nároky zmluvných strán vzniknuté na základe alebo v súvislosti s touto zmluvou.

14.7 Ak dodávateľ stratí spôsobilosť dodávať elektrinu, táto zmluva zaniká takýmto dňom.

14.8 Odberateľ je tiež oprávnený okamžite odstúpiť od zmluvy:

14.8.1 ak Dodávateľ, resp. subdodávatelia neboli v čase uzavretia zmluvy zapísaní v registri alebo ak boli počas trvania zmluvy vymazaní z registra,

14.8.2 ak si subdodávatelia Dodávateľa, ktorí musia byť zapísaní v registri ani v dodatočne primeranej lehote určenej Odberateľom podľa Čl. X ods.10.6 tejto zmluvy nesplnia povinnosť byť zapísaní v registri alebo ak dôjde k ich výmazu z registra počas trvania zmluvy,

14.8.3 ak v súlade so zákonom č. 315/2016 Z.z. v platnom znení registrujúci orgán rozhodne o výmaze Dodávateľa z registra podľa ust. § 12 zákona, ak registrujúci orgán uloží pokutu za nesplnenie povinnosti podať návrh na zápis zmeny zapísaných údajov týkajúcich sa konečného užívateľa výhod v zákonnej lehote alebo za porušenie zákazu vykonávať úkony oprávnenej osoby z dôvodu jej vylúčenia alebo ak v registri nie je zapísaná oprávnená osoba dlhšie ako 30 kalendárnych dní, a to v prípade, ak si Odberateľ z dôvodu ekonomickej výhodnosti neuplatní zmluvnú pokutu podľa Čl. XI ods. 11.6 tejto zmluvy.

Vyššie uvedené ustanovenie je Odberateľ oprávnený využiť v prípade, ak Dodávateľ, resp. subdodávateľ má povinnosť byť zapísaný v registri partnerov verejného sektora v súlade so zákonom č. 315/2016 Z.z.

**XV.**

**Reklamácie**

15.1 Ak vzniknú chyby pri fakturácii elektrickej energie nesprávnym odpočtom, použitím nesprávnej konštanty, použitím nesprávnej sadzby, početnou chybou a pod., majú Odberateľ a Dodávateľ nárok na vyrovnanie nesprávne fakturovaných čiastok.

15.2 Zmluvné strany sa dohodli na písomnej forme reklamácie s jednoznačným označením „Reklamácia“. Reklamácia má odkladný účinok na splatnosť faktúry.

15.3 Strana, na ktorú bola reklamácia smerovaná, oznámi výsledok šetrenia druhej strane v lehote najneskôr do 30 dní odo dňa, kedy reklamáciu obdržala.

15.4 V prípade, že výsledkom šetrenia reklamácie je dobropis, resp. ťarchopis, povinná zmluvná strana zrealizuje úhradu v lehote splatnosti aká je dohodnutá pre vyúčtovacie faktúry.

15.5 Všetky ostatné náležitosti a postupy pri reklamácii sa riadia platnými zákonnými ustanoveniami.

**XVI.**

**Záverečné ustanovenia**

16.1 Právne vzťahy touto zmluvou neupravené sa riadia príslušnými ustanoveniami Obchodného zákonníka a iných všeobecne záväzných právnych predpisov.

16.2 Pokiaľ niektoré z ustanovení tejto zmluvy je neplatné alebo neúčinné alebo nevynútiteľné, nemá to vplyv na platnosť, účinnosť alebo vynútiteľnosť jej ostatných ustanovení. V prípade, že niektoré z ustanovení tejto zmluvy je neplatné, alebo sa stane neskôr neplatným alebo neúčinným, zaväzujú sa zmluvné strany, že ho nahradia ustanovením, ktoré najviac zodpovedá ich pôvodnej vôli.

16.3 Dodávateľ súhlasí s úplným zverejnením zmluvy v Centrálnom registri zmlúv Úradu vládu SR.

16.4 Táto zmluva môže byť doplnená alebo zmenená len na základe písomného dodatku podpísaného oboma zmluvnými stranami. Všetky dodatky uzatvorené k tejto zmluve musia byť vopred písomne odsúhlasené MZ SR.

16.5 Zmluva je vyhotovená v štyroch originálnych vyhotoveniach aj s prílohami, pričom každá zo zmluvných strán obdrží po 2 vyhotoveniach aj s prílohami. Obidve zmluvné strany potvrdia záväznosť svojimi podpismi.

16.6 Zmluvné strany vyhlasujú, že sa s obsahom zmluvy oboznámili, že zodpovedá ich slobodnej, vážnej, neomylnej vôli a nie je uzavretá v tiesni ani za nápadne nevýhodných podmienok, na znak čoho ju vlastnoručne podpisujú.

16.7 Všetky úkony vyplývajúce zo zmluvy musia byť vykonané písomne, pokiaľ zmluvné strany nedohodnú prípustnosť inej formy. Písomnosti sa považujú za doručené ako náhle boli adresátom prevzaté alebo boli vrátené odosielateľovi ako nedoručiteľné a adresát svojim konaním alebo opomenutím zmaril doručenie písomnosti. Účinky doručenia nastanú aj vtedy, ak adresát doručenie písomnosti odmietol.

16.9 Neoddeliteľnou súčasťou tejto zmluvy sú prílohy:

Príloha č. 1 - Špecifikácia taríf

Príloha č. 2 - Zoznam odberných miest

Príloha č. 3 - Špecifikácia a cenník predmetu zmluvy

Príloha č.4 - Identifikácia subdodávateľov

V Martine, dňa: .................................... V ........................., dňa: .......................

**Za odberateľa:** **Za dodávateľa:**

Meno: ..................................................

Funkcia: ...............................................

Podpis: ....................................................... Podpis: .................................................

Podpis: ......................................................

**Príloha č. 1 zmluvy – Špecifikácia tarifov**

1 T Normál - produkt s jednou cenou za dodávku elektrickej energie bez časovej špecifikácie, t.j. pondelok až nedeľa, 24 hodín

- spôsob merania spotreby nemá vplyv na štruktúru produktu

2 T Normál - dvojtarifný produkt s pevne stanovenými cenami za dodávku elektrickej energie v jednotlivých tarifách

- platnosť VT – 16 hodín denne pondelok až nedeľa

- platnosť NT – mimo času platnosti VT

- produkt vyžaduje dvojtarifné meranie spotreby

3 T Normál - trojtarifný produkt so samostatnou víkendovou tarifou, s pevne stanovenými cenami za dodávku elektrickej energie v jednotlivých tarifách pre odberné miesta s rezervovaným výkonom do 5 MW

- platnosť VT – vysokej tarify je pondelok až piatok v čase od 06:00 do 22:00 hod.

- platnosť NT – nízkej tarify je pondelok až piatok v čase od 22:00 do 06:00 hod.

- platnosť WT – víkendovej tarify je od soboty 00:00 hod. do nedele 24:00 hod.

- produkt vyžaduje trojtarifné meranie spotreby

**Pozn.** VT = Vysoký tarif, NT = Nízky tarif, WT = Víkendový tarif

**Príloha č. 2 zmluvy – Zoznam odberných miest**

Zoznam odberných miest elektriky Univerzitnej nemocnice Martin:

|  |  |  |  |  |  |  |
| --- | --- | --- | --- | --- | --- | --- |
| **Č.** | **Odberné miesto (Názov/adresa)** | **ČOM** | **EIC kód** | **Napäťová úroveň** | **Rezervovaná kapacita** | **Hodnota ističa (A)** |
| 1. | Univerzitná nemocnica Martin, Kollárova 2, 036 59 Martin | 0009630598 | 24ZSS9630598001T | VN | 1 100kW |  |
| 2. | Univerzitná nemocnica Martin, Jesenského 4958/25, 036 59 Martin | 0006308514 | 24ZSS6308514000E | NN |  | 3 x 200A |
| 3. | Univerzitná nemocnica Martin, Kollárova 4840, 036 59 Martin | 0006308515 | 24ZSS63085150009 | NN |  | 3 x 200A |

**Príloha č. 3 kúpnej zmluvy – Špecifikácia a cenník**

* príloha v zmysle časti *C. Opis predmetu zákazky* a časti *D. Spôsob určenia ceny* týchto súťažných podkladov
* uložené vo formáte Excel

**Príloha č. 4 zmluvy – Identifikácia subdodávateľov:**

**Subdodávateľ:**

Obchodné meno alebo názov, resp. meno, priezvisko: ......................................................

Sídlo, miesto podnikania alebo obvyklý pobyt: ......................................................

IČO, resp. dátum narodenia: ......................................................

Osoba oprávnená konať za subdodávateľa: ......................................................

- meno a priezvisko: ......................................................

- adresa pobytu: ......................................................

- dátum narodenia: ......................................................

- funkcia: ......................................................

Podiel plnenia zo zmluvy (špecifikácia, percentuálny a finančný rozsah):

.............................................................................................................................................................................................................................................................................................................................................................................................................................................

*Ak úspešný uchádzač nemá v úmysle zadať časti plnenia predmetu zmluvy subdodávateľom túto skutočnosť uvedie. Ak úspešný uchádzač predpokladá pri plnení predmetu zmluvy viac subdodávateľov, použije odsek toľkokrát, koľko subdodávateľov predpokladá.*

Predávajúci vyhlasuje, že mu nie sú známi žiadni ďalší subdodávatelia v zmysle ustanovení § 2 ods. 1 písm. a) bod 7 zákona č. 315/2016 Z.z. v platnom znení okrem vyššie uvedených.

V .......................... , dňa: ......................

**Za predávajúceho:**

Meno: ...................................................

Funkcia: ................................................

Podpis: ..................................................